stanford-oval/wikipedia huggingface dataset:
Siveyspoliisi

Iranilainen naispuolinen siveyspoliisi ojentamassa naista huivin käytössä vuonna 2006.
Siveyspoliisi on poliisin yksikkö, jonka tehtävänä on valvoa kansalaisten moraalia. Siveyspoliiseja on nykyaikana islamilaisissa maissa kuten Iranissa, Saudi-Arabiassa, Sudanissa, Malesiassa sekä osassa Nigeriaa ja Indonesiaa.
Tausta

Siveyspoliisi juontaa juurensa 600-luvulle, jolloin näitä kutsittiin nimellä muhtasib (arab. محتسب‎, muḥtasib). Nämä kiertelivät toreilla ja muilla kauppapaikoilla valvomassa, ettei kaupankäynti ollut vilpillistä. Siveyspoliisin tarve perustuu Koraanissa mainittuun ohjeeseen, jonka mukaan muslimien tulee kehottaa hyvään ja kieltää paha.
Sittemmin siveyspoliisin tehtävänkuva on laajentunut estämään islamnin arvojen vastaista käytöstä. Osa muslimeista puolustaa siveyspoliisin käyttöä juuri tämän takia.
Siveyspoliisin valvomia asioita

Monissa maissa siveyspoliisin näkyvin ja tunnetuin tehtävä lienee naisten huivin käytön valvonta. Iranin siveyspoliisi saattaa pidättää pukeutumissääntöjä rikkovia naisia ja pitää näitä poliisiasemilla, kunnes näille tuodaan soveliaaksi katsotut vaatteet.
Nigeriassa siveyspoliisi on puuttunut myös miesten ulkonäköön leikkaamalla islamin vastaisiksi katsottuja hiustyylejä (esim. irokeeseja ja afroja). Vuonna 2001 talibanin siveyspoliisi pidätti 22 parturia, joita syytettiin islamnin vastaisten hiustyylien, jotka perustuivat Titanic-elokuvassa näytelleeseen Leonardo Dicaprioon, tekemisestä.
Maita, joissa on virallinen siveyspoliisi > Iran

Iranin siveyspoliisi perustettiin vuoden 1979 vallankumouksen jälkeen. Maassa on ollut useita siveyspoliiseja, nykyinen nimeltään Gasht-e Ershad. Sen tärkein tehtävä on valvoa, että iranilaiset naiset käyttävät hijab-huivia lain vaatimalla tavalla eivätkä meikkaa liikaa. Siveyspoliisi on aiemmin voinut itse sakottaa tai pidättää lain rikkojia, mutta vuodesta 2016 alkaen se on voinut vain raportoida rikkomuksista poliisille, joka päättää jatkotoimista.
22-vuotias Masha Amini kuoli siveyspoliisin huostassa syyskuussa 2022, mikä johti laajoihin mielenosoituksiin organisaatiota vastaan. Siveyspoliisi aloitti katupartioinnin uudelleen 10 kuukautta myöhemminheinäkuussa 2023. Osa iranilaisista naisista ilmaisi huolensa siveyspoliisin paluusta, koska juorujen mukaan siveyspoliisi olisi lakkautettu.
Maita, joissa on virallinen siveyspoliisi > Saudi-Arabia

Saudi-Arabian siveyspoliisi Mutawa perustettiin vuonna 1940. Sen tehtävä on valvoa šarian noudattamista julkisilla paikoilla. Siveyspoliisi pukeutuu perinteiseen saudikaapuun ja valvoo naisten pukeutumista koko ruumiin peittävään asuun sekä sitä, etteivät naiset ja miehet ole julkisilla paikoilla yhdessä. Siveyspoliisi saattaa häätää ihmisiä kahvioista ja patistaa näitä rukoilemaan, mikäli nämä eivät niin tee viiden päivittäisen rukouksen aikana. Lisäksi Mutawa saattaa takavarikoida ja hävittää alkoholia sekä hajottaa musiikista nauttivia nuorisojoukkoja.
Maita, joissa on virallinen siveyspoliisi > Sudan

Sudanin siveypoliisi perustettiin vuonna 1993 šarian valvomiseen. Siveyspoliisilla on oikeus pidättää lainrikkojia.
Maita, joissa on virallinen siveyspoliisi > Malesia

Malesiassa on sekä osavaltioiden että liittovaltioiden ylläpitämiä viranomaisia, joihin viitataan kollektiivisesti siveyspoliisina. Malesian siveyspoliisilla on pidätysoikeus. Tapauksia syytetään omissa šaria-tuomioistuimissaan.
Vuonna 2022 Kuala Lumpurin siveyspoliisi teki ratsian halloween-juhliin, joihin osallistuneita seksuaali- ja sukupuolivähemmistöihin kuuluneita juhlijoita syytettiin mm. ristiinpukeutumista. Kaikki pidätetyt olivat muslimeita, koska siveyspoliisin valvonta ei ulotu maan kiinalais- tai intialaisvähemmistöihin tai ulkomaalaisiin.
Steve Johnson (tennispelaaja)

| Steve Johnson |
| --- | --- |

Henkilötiedot
Syntynyt: 24. joulukuuta 1989 (ikä 34)
Kansalaisuus:   Yhdysvallat
Tennispelaaja
Pituus:  188 cm
Paino:  86 kg
Kätisyys:  oikea
Ammattilaisena:  2012–
Palkintorahat:  8 065 568 USD
Kaksinpeli
Paras sijoitus:  21. (25.7.2016)
Turnausvoittoja:  4
Voitot/tappiot:  197–204
Grand Slam -turnauksissa
Australian avoimet:  3. kierros (2015, 2016)
Ranskan avoimet:  3. kierros (2015, 2017, 2018)
Wimbledon:  4. kierros (2016)
Yhdysvaltain avoimet:  3. kierros (2012)
Nelinpeli
Paras sijoitus:  39. (23.5.2016)
Turnausvoittoja:  1
Voitot/tappiot:  104–109
Aiheesta muualla
www.steviejohnsontennis.com
ITF
ATP
| Mitalit> Maa:   Yhdysvallat.Miesten tennis. Olympialaiset  | Mitalit> Maa:   Yhdysvallat.Miesten tennis. Olympialaiset  | Mitalit> Maa:   Yhdysvallat.Miesten tennis. Olympialaiset  | Maa:   Yhdysvallat> Miesten tennis. |
| --- | --- | --- | --- |
|  Pronssia | Rio de Janeiro 2016 | Nelinpeli |  |
Steve Johnson (s. 24. joulukuuta 1989 Orange, Kalifornia) on yhdysvaltalainen tennispelaaja. Parhaimmillaan hän on ollut kaksinpelissä ATP-listan sijalla 21 heinäkuussa 2016 ja nelinpelissä sijalla 39 toukokuussa 2016. Hän on voittanut kaksinpelissä neljä ATP-turnausta ja nelinpelissä yhden.
Johnson debytoi Grand Slam -turnauksen pääsarjassa vuoden 2011 Yhdysvaltain avoimissa. Vuoden 2012 Yhdysvaltain avoimissa Johnson voitti nelinpelissä Jack Sockin kanssa ensimmäisellä kierroksella ykkössijoitetun parin Maks Mirny ja Daniel Nestor. Tämä oli vasta toinen kerta kun Johnson ja Sock pelasivat yhdessä. Turnauksen kaksinpelissä hän pääsi kolmannelle kierrokselle.
Rio de Janeiron olympialaisissa 2016 Johnson saavutti nelinpelissä pronssia Jack Sockin kanssa. He voittivat loppuottelussa Daniel Nestorin ja Vasek Pospisilin.Kuusi tuntia aikaisemmin Johnson hävisi kaksinpelin puolivälierissä Andy Murraylle.
Johnson on voittanut kaksinpelin ATP-turnauksen vuonna 2016 Nottinghamissa, vuonna 2017 Houstonissa sekä vuonna 2018 Houstonissa ja Newportissa.
Aiheesta muualla

Steve Johnson ATP:n sivuilla (englanniksi)
Steve Johnson ITF:n sivuilla (englanniksi)
Siuntion hautausmaa

| Siuntion hautausmaa Sjundeå begravningsplats |
| --- | --- |
 Siuntion sankarihaudat ja Siuntion Pyhän Pietarin kirkko
Seurakunta:  Siuntion seurakuntayhtymä
Avattu:  1400-luku
Kotisivu:  https://www.siuntionseurakunta.fi/
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Siuntion hautausmaa (ruots. Sjundeå begravningsplats) on Siuntiossa, Uudellamaalla sijaitseva Siuntion seurakuntayhtymän ylläpitämä hautausmaa. Hautausmaa on perustettu 1400-luvulla, mutta sitä on vuosien saatossa laajennettu. Viimeisin laajennus on vihitty käyttöön vuonna 2016. Hautausmaa sijaitsee Siuntion kirkonkylässä Siuntion Pyhän Pietarin kirkon ympärillä.
Siuntion hautausmaa on jaettu yhteensä 15:a alueeseen. Näihin alueisiin kuuluu myös Pekka Huttusen suunnittelemat uurnalehto ja muistolehto.
Historia

Siuntion hautausmaa on perustettu todennäköisesti samoihin aikoihin, kuin Siuntion kirkko on rakennettu, eli 1400-luvun lopussa. Hautausmaalla vallitsi ennen yhtä syvä yhteiskunnallinen arvojärjestys, kuin muualla yhteiskunnassa. Arvokkaimmat hautapaikat olivat kirkon sisällä lattian alla. Kirkon sisälle hautaaminen kiellettiin hygieniasyistä vuonna 1784. Tämän jälkeen mitä lähempänä kirkkoa hautapaikka sijaitsi, niin sitä arvokkaampi se oli.
Siuntion hautausmaalta löytyy kivisten hautamuistomerkkien lisäksi myös vanhoja rautaristejä. Osa haudoista on ympäröity rauta-aidalla. Siuntion hautausmaalla tällaisia hautoja on kolme; Sjundby ja Pickalan kartanoiden Adlercreutz-Lindeberg hauta-alue, Munksin kartanon Degerth-suvun hauta-alue ja Pickalan kartanon omistaneen Silfverhjelmin hauta. Ennen kivisiä ja metallisia hautamuistomerkkejä monesti käytössä oli vain puinen risti, joka ajan myötä lahosi pois. Vanhimmat yhä jäljellä olevat hautakivet Siuntiossa ovat 1700-luvun lopusta.
Hautamuistomerkit > Siuntion sankarihaudat

Siuntion sankarihaudat on vihitty käyttöön kaatuneitten muistopäivänä 15. toukokuuta 1949.
Hautamuistomerkit > Veteraanikivi

Siuntion veteraanikivi sijaitsee Siuntion seurakuntakodin edessä. Se paljastettiin 1990-luvulla muistamaan sotien veteraaneja. Kiven on valinnut omasta metsästään sotaveteraani Hugo Andberg ja lotta Gunnel Gottberg.
Hautamuistomerkit > Muualle haudattujen muistelukivi

Siuntion hautausmaalla sijaitsee myös muistelukivi muille alueille haudatuille ihmisille. Kivi on pystytetty 2000-luvulla Siuntion sankarihautausmaata vastapäätä.
Hautamuistomerkit > Vuosisatojen aikana haudattujen siuntiolaisten muistokivi

Kun Siuntion kirkkoa restauroitiin vuosina 1968-1971, niin kirkon lattian alla olevat haudat tyhjennettiin. Näissä haudoissa olleet vainajat siirrettiin yhteishautaan kirkon pohjoispuolelle.
Hautausmaalle haudattuja henkilöitä

Lista Siuntion hautausmaalle haudatuista merkittävistä henkilöistä:
Charlotta Lönnqvist, Aleksis Kiven hyväntekijä
Bengt Olof Lille, teologian tohtori ja kirkkohistorian professori
Karl Olof Moberg, taiteilija
Tor Nessling, vuorineuvos
Severin Salovius, kunnallisneuvos
Thomas Adlercreutz, valtiopäivämies
Henrik Adlercreutz, valtiopäivämies
Arto Paasilinna, kirjailija
Rakennukset

Kirkon ja kellotapulin lisäksi hautausmaalla sijaitsee vanha ruumishuone, sekä uudempi hyvästijättöhuone. Siuntion vanha ruumishuone rakennettiin sotien jälkeen. Ennen ruumishuonetta hautausmaalla sijaitsi suojia, joissa ruumiit odottivat hautausta. Uusi hyvästijättöhuone rakennettiin vuonna 2010. Tilassa voi jättää jäähyväiset vainajalle, jonka lisäksi siellä sijaitsee vainajien säilytystiloja ja kylmiöitä.
Siuntion hautausmaan muistolehto.
Siuntion veteraanikivi.
Pituus (täsmennyssivu)

Pituus voi tarkoittaa seuraavia asioita:
pituus, fysiikan perussuure; myös ulottuvuuden tai ajallisen keston mittana
pituus eli longitudi, etäisyys nollameridiaanista
pituushyppy, lyhyemmin pituus, urheilulaji
Suuri kurpitsa

Suuri kurpitsa (engl. The Great Pumpkin) on Charles M. Schulzin luomassa Tenavat-sarjakuvassa kuvitteellinen olento, jonka olemassaoloon ainoastaan Eppu uskoo. Epun mukaan Suuri kurpitsa nousee halloween-yönä ”kaikkein vilpittömimmästä” kurpitsapenkistä ja lentää ympäriinsä jakaen lahjoja lapsille. Hahmo on yhdistelmä joulupukkia ja amerikkalaiseen halloween-perinteeseen liittyviä kurpitsalyhtyjä.
Eppu viettää joka vuosi halloween-yön läheisessä kurpitsamaassa odottaen Suuren kurpitsan saapumista, mitä ei koskaan tapahdu. Eppu on tosin useita kertoja erehtynyt luulemaan jotain kurpitsamaalla näkemäänsä vierasta kohdetta Suureksi kurpitsaksi. Vaikka Suuri kurpitsa ei koskaan näyttäydy, Eppu säilyttää uskonsa siihen tai menettää sen korkeintaan lyhytaikaisesti. Muut pitävät häntä yleensä hulluna. Toisinaan Eppu on saanut muita houkuteltua seurakseen kurpitsamaalle, mutta muut eivät ole vaikuttaneet uskovan tosissaan Suureen kurpitsaan, paitsi Salli ensimmäisellä kerralla ja Piparminttu-Pipsa muutamassa tarinassa. Eppu ryhtyy yleensä aina halloweenin lähestyessä levittämään sanaa Suuresta kurpitsasta välittämättä naurunalaiseksi joutumisesta. Myöhäisemmissä stripeissä hän jopa kiertää ovelta ovelle jakamassa esitteitä. Hän myös lähettää kirjeitä Suurelle kurpitsalle samaan tapaan kuin lapset kirjoittavat joulupukille. Eppu itse vakuuttaa, että Suuri kurpitsa ei liity mitenkään joulupukkiin, johon hän myös uskoo.
Suuri kurpitsa mainittiin Tenavissa ensimmäisen kerran 26. lokakuuta 1959, ja siitä tuli sittemmin joka vuosi toistunut vakiovitsi. Koska Schulz käsitteli sarjassa paljon uskontoon liittyneitä kysymyksiä, myös Suuri kurpitsa on tulkittu uskonnon vertauskuvaksi. Kun Schulz sai vuonna 1965 lukijakirjeen, jossa valitettiin Suuren kurpitsan olevan pyhäinhäväistys, hän vastasi olevansa samaa mieltä ja että hänen tarkoituksenaan oli itse asiassa vain osoittaa joulupukin olevan täsmälleen samaa. Schulz mainitsi myös eräässä haastattelussa, että Suuri kurpitsa oli tarkoitettu parodiaksi joulunvietosta ja joulupukista. Varsinkin sarjan loppuvuosina Epun tapa levittää sanaa Suuresta kurpitsasta alkoi kuitenkin yhä lähemmin muistuttaa kristillisten herätysliikkeiden toimintaa.
Epun usko suureen kurpitsaan on keskeinen juoniaihe Tenavat-animaatioissa Se on suuri kurpitsa, Jaska Jokunen (It's the Great Pumpkin, Charlie Brown, 1966) ja Sinua ei valittu, Jaska Jokunen (You're Not Elected, Charlie Brown, 1972).
Nimen käyttö muualla

Filosofi Alvin Plantinga on käyttänyt nimitystä ”Suuri kurpitsa -vastaväite” teististä filosofiaa vastaan suunnatuista argumenteista, joissa vedotaan siihen, että samoilla perusteilla joilla uskoa Jumalaan väitetään perususkomukseksi, voisi perususkomukseksi väittää myös uskoa mihin tahansa keksittyyn olentoon, kuten Suureen kurpitsaan.
Suomalainen sarjakuvaseura ja -julkaisija Suuri kurpitsa sekä sen samanniminen lehti on nimetty Tenavien hahmon mukaan.
Vuonna 2015 yllättäen havaittu, pyhäinpäivän aikoihin maapallon ohittanut asteroidi 2015 TB145 sai useita halloweeniin viittavia lempinimiä, joista yksi oli ”Suuri kurpitsa”.
Säyär

Taiteellinen johtaja Ğabdulla Kariev (1886-1920).
Säyär (Сәйяр, ven. Сайяр: Saijar) oli 1906-1907 aikana perustettu ensimmäinen ammatillinen tataarilainen teatteriryhmä, josta lopulta muodostui nykyinen Galiaskar Kamalin akateeminen tataariteatteri.
Historia

Säyär sai varsinaisen alkunsa vuonna 1907. Silloin vielä eri nimeä käyttävä ryhmä esitti Orenburgissa Aleksandr Ostrovskin näytelmän, Ilyasbek Kudashev-Ashkazarskyn vetämänä. Saman vuoden kesäkuussa ryhmä kiersi Volgan alueen kaupunkeja. Näihin aikoihin muun muassa Säxipcamal Ğizzätullina-Volzhskaja liittyi mukaan.
Ğabdulla Kariev korvasi Kudashev-Ashkazarskyn tämän lähdettyään ryhmästä. Hänen johtamana Säyär esitti vuoden 1908 tammikuussa Ğaliäsgar Qamalin näytelmän Uralskissa, joka oli suuri menestys. Kevät-kesä aikana ryhmä kiersi Krimin aluetta ja Pohjois-Kaukasiaa. Nižni Novgorodissa he esiintyivät menestyksekkäästi azerilaisen näyttelijän Hüseyn Ərəblinskin kanssa.
Säyär lopulta asettui Kazaniin. Sieltä he lähtivät kiertueelle ja esiintyivät viikoittain.
Helmikuun vallankumouksen jälkeen, vapauduttuaan sensuurilaeista, Säyär esitti oman ennätysmäärän esityksiä.
Karievin kuoltua vuonna 1920, johtajuus siirtyi hetkellisesti Kärim Tinçurinille, kunnes hän meni muualle; Tinçurin aloitti työt kazanilaisessa teatterissa, joka nykyään tunnetaan Galiaskar Kamalin akateemisena tataariteatterina. Teatteri muodostui Säyär-ryhmän jäsenistä, joita Tinçurin otti mukaansa työskentelemään vuonna 1922.
Säyär toimi inspiraationa muillekin ryhmille. Vuonna 1912, Ğizzätullina-Volzhskaja perusti Nur-ryhmän Ufassa ja vuonna 1915 Wäliulla Mortazin-Imansky perusti Orenburgissa ryhmän Şirqät.
Suomen Shakkiliitto

Suomen Shakkiliitto (SSL) on Suomen shakinpelaajien lajiliitto, jonka varsinaisia jäseniä ovat shakkiseurat. Myös Suomen Kirjeshakkiliitto, Suomen Tehtäväniekat ja Työväen Shakkiliitto ovat Suomen Shakkiliiton jäseniä. SSL edustaa Suomea Maailman shakkiliitto FIDE:ssä.
Nykyinen Suomen Shakkiliitto perustettiin 20. maaliskuuta 1948 nimellä Suomen Keskusshakkiliitto. Siitä tuli Suomen shakinpelaajien lajiliitto vuonna 1994. Vuoden 2011 kevääseen asti liiton nimi oli Suomen Keskusshakkiliitto. Alkuperäinen Suomen Shakkiliitto perustettiin 10. kesäkuuta 1922 ensimmäisen Suomen mestaruuskilpailun yhteydessä. SSL oli perustamassa Maailman shakkiliittoa 1924 Pariisissa. Vanhan SSL:n toiminta päättyi 26. marraskuuta 1994.
Talous

Suomen Shakkiliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 329 000 euroa. Vuosittainen tuki on ollut vuodesta 2022 lähtien 55 000 euroa.
Aiheesta muualla

Suomen Shakkiliitto ry.
Sofiène Melliti

| Henkilötiedot |
| --- | --- | --- |
Syntymäaika: 18. elokuuta 1978 (ikä 46)
Syntymäpaikka: Siliana, Tunisia
Pelipaikka: keskikenttä
Pituus: 178 senttimetriä
Seura
Seura:  Al Shabab
Pelinumero: 5
Seurat
| Vuodet | Seura | O (M) |
| 1997–2001 2001–2002 2002–2003 2003–2004 2004–2006 2006 2006–2007 2008– |  Espérance  Olympique de Béja  CA Bizertin  CS Hammam-Lif  FC Vorskla Poltava  Gaziantepspor  CS Hammam-Lif  Al Shabab |  ? (1)    30 (1) 14 (0) |
Maajoukkue
| 1998–2006 |  Tunisia | 14 (1) |
 Seurajoukkueuran tilastot kattavat vain kansalliset sarjat.
Sofiène Melliti (arab. سفيان مليتي‎‎, s. 18. elokuuta 1978) on tunisialainen jalkapalloilija, pelipaikaltaan keskikenttäpelaaja. Hän edustaa Saudi-Arabian valioliigassa pelaavaa Al Shababia.
Ura

Melliti aloitti uransa Tunisian pääsarjassa Espérancessa, jossa hän pelasi vuodet 1998–2002. Vuosina 2004–2006 Melliti pelasi Ukrainan pääsarjassa FC Vorskla Poltavassa, josta hän siirtyi kesken kauden vuonna 2006 Gaziantepsporiin. Elokuussa 2006 Melliti ei saanut allekirjoitettua jatkosopimusta ja jäi ilman seuraa. Vasta syyskuussa 2008 hän löysi itselleen uuden seuran siirryttyään saudiarabialaiseen Al Shababiin.
Ura > Maajoukkue

Melliti on noussut urallaan Tunisian jalkapallomaajoukkueeseen, jonka mukana hän pelasi Afrikan-mestaruuskilpailuissa 2006. Ensimmäisen maalinsa maajoukkuepaidassa hän teki tammikuussa 2006. Hänet on nimitetty maajoukkueeseen Saksan MM-kisoihin 2006.
Saavutukset

Afrikan Cup-voittajien cup: 1998
Tunisian liigamestaruus (4): 1998, 1999, 2000, 2001
Aiheesta muualla

Mellitin profiili national-football-teams.comissa
Tunisian joukkue – Jalkapallon AM-kilpailut 2006
1 Boumnijel |
2 Merdassi |
3 Haggui |
4 Melliti |
5 Jaziri |
6 Trabelsi |
7 Ben Saada |
8 Namouchi |
9 Guemamdia |
10 Ghodhbane |
11 Santos |
12 Mnari |
13 Bouazizi |
14 Chedli |
15 Jaïdi |
16 Fadhel |
17 Jemâa |
18 Benachour |
19 Ayari |
20 Clayton |
21 Yahia |
22 Kasraoui |
23 Ltifi |
Valmentaja Lemerre
Tunisian joukkue – Jalkapallon MM-kilpailut 2006
1 Boumnijel |
2 Essediri |
3 Haggui |
4 Yahia |
5 Jaziri |
6 Trabelsi |
7 Guemamdia |
8 Nafti |
9 Chikhaoui |
10 Ghodhbane |
11 Santos |
12 Mnari |
13 Bouazizi |
14 Chedli |
15 Jaïdi |
16 Nefzi |
17 Ben Saada |
18 Jemmali |
19 Ayari |
20 Namouchi |
21 Saïdi |
22 Kasraoui |
23 Melliti |
Valmentaja Lemerre
Pierre Farine

Pierre Farine (s. 31. toukokuuta 1940 Locarno) on sveitsiläinen roomalaiskatolinen piispa. Hänet vihittiin papiksi Lausanne, Genève et Fribourgin hiippakuntaan 27. kesäkuuta 1965 ja nimitettiin sen vihkipiispaksi sekä Traguriumin titulaaripiispaksi 12. elokuuta 1996. Piispaksi vihkiminen seurasi 20. lokakuuta. Pääkonsekraattorina toimi Amédée Grab, jota avustivat Pierre Mamie ja Henri Salina.
Pierre Fournier

| Pierre Fournier |
| --- | --- |

Henkilötiedot
Syntynyt: 24. kesäkuuta 1906
Kuollut: 8. tammikuuta 1986 (79 vuotta)
Muusikko
Tyylilajit:  länsimainen taidemusiikki 
Soittimet:  sello
  [ Muokkaa Wikidatassa ] [ ohje ]  
Pierre Fournier (24. kesäkuuta 1906 – 8. tammikuuta 1986) oli ranskalainen sellisti, jota kutsuttiin ”sellon aateliseksi” elegantin muusikkoutensa ja majesteettisen sointinsa ansiosta. Hän voitti kaksi kamarimusiikin Grammy-palkintoa.
Ranskalaisen kenraalin poikana syntynyt Pierre aloitti piano-opinnoilla, mutta joutui vaihtamaan soittimekseen sellon polion sairastamisen tehtyä pedaalin hallinnan vaikeaksi.
Vuodesta 1956 hän asui Sveitsissä. Vuonna 1963 hänestä tehtiin Ranskan kunnialegioonan jäsen.
Slovakia olympialaisissa

Slovakia osallistui olympialaisiin ensimmäisen kerran itsenäisenä maana talviolympialaisiin Lillehammerin 1994 talvikisoissa ja kesäolympialaisiin Atlantassa 1996. Ennen Tšekkoslovakian hajoamista slovakialaiset edustivat Tšekkoslovakiaa.
Slovakia on saanut olympiamitaleja kuudessa eri kesäurheilumuodossa ja kahdessa eri talviurheilumuodossa. Maan menestynekkäin urheilulaji on melonta, jossa se on menestynyt sekä ratamelonnassa että koskipujottelussa. Suurin osa Slovakian olympiamitaleista on tullut melonnasta. Maan menestyksekkäimmät olympiaurheilijat ovat veljekset Pavol ja Peter Hochschorner, jotka ovat voittaneet miesten kanadalaiskaksikkojen olympiakultaa kolmesti. Talviolympialaisissa maan menestykseikkäin laji on ampumahiihto kolminkertaisen olympiavoittajan Anastasija Kuzminan ansiosta.
Olympiamitalistit > Kesäolympialaiset

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 1 Kultaa | Michal Martikán | 1996  1996 Atlanta |  Melonta | Miesten koskimelonnan kanadalaisyksikkö |
| 2 Hopeaa | Slavomír Kňazovický | 1996  1996 Atlanta |  Melonta | Miesten 500 metrin kanadalaisyksikkö |
| 3 Pronssia | Jozef Gönci | 1996  1996 Atlanta |  Ammunta | Miesten 50 metrin pienoiskiväärin makuuammunta |
| 1 Kultaa | Pavol Hochschorner  Peter Hochschorner | 2000  2000 Sydney |  Melonta | Miesten koskimelonnan kanadalaiskaksikko |
| 2 Hopeaa | Michal Martikán | 2000  2000 Sydney |  Melonta | Miesten koskimelonnan kanadalaisyksikkö |
| 2 Hopeaa | Martina Moravcová | 2000  2000 Sydney |  Uinti | Naisten 100 metrin perhosuinti |
| 2 Hopeaa | Martina Moravcová | 2000  2000 Sydney |  Uinti | Naisten 200 metrin vapaauinti |
| 3 Pronssia | Juraj Minčík | 2000  2000 Sydney |  Melonta | Miesten koskimelonnan kanadalaisyksikkö |
| 1 Kultaa | Pavol Hochschorner  Peter Hochschorner | 2004  2004 Ateena |  Melonta | Miesten koskimelonnan kanadalaiskaksikko |
| 1 Kultaa | Elena Kaliská | 2004  2004 Ateena |  Melonta | Naisten koskimelonnan kajakkiyksikkö |
| 2 Hopeaa | Michal Martikán | 2004  2004 Ateena |  Melonta | Miesten koskimelonnan kanadalaisyksikkö |
| 2 Hopeaa | Jozef Krnáč | 2004  2004 Ateena |  Judo | Miesten alempi kevytsarja |
| 3 Pronssia | Juraj Bača  Michal Riszdorfer  Richard Riszdorfer  Erik Vlček | 2004  2004 Ateena |  Melonta | Miesten 1 000 metrin kajakkinelikko |
| 3 Pronssia | Jozef Gönci | 2004  2004 Ateena |  Ammunta | Miesten 10 metrin ilmakivääri |
| 1 Kultaa | Michal Martikán | 2008  2008 Peking |  Melonta | Miesten koskimelonnan kanadalaisyksikkö |
| 1 Kultaa | Pavol Hochschorner  Peter Hochschorner | 2008  2008 Peking |  Melonta | Miesten koskimelonnan kanadalaiskaksikko |
| 1 Kultaa | Elena Kaliská | 2008  2008 Peking |  Melonta | Naisten koskimelonnan kajakkiyksikkö |
| 2 Hopeaa | Zuzana Štefečeková | 2008  2008 Peking |  Ammunta | Naisten trap |
| 2 Hopeaa | Juraj Tarr  Michal Riszdorfer  Richard Riszdorfer  Erik Vlček | 2008  2008 Peking |  Melonta | Miesten 1 000 metrin kajakkinelikko |
| 2 Hopeaa | David Musuľbes | 2008  2008 Peking |  Paini | Miesten vapaapainin 120 kg |
| 2 Hopeaa | Zuzana Štefečeková | 2012  2012 Lontoo |  Ammunta | Naisten trap |
| 3 Pronssia | Michal Martikán | 2012  2012 Lontoo |  Melonta | Miesten koskimelonnan kanadalaisyksikkö |
| 3 Pronssia | Pavol Hochschorner  Peter Hochschorner | 2012  2012 Lontoo |  Melonta | Miesten koskimelonnan kanadalaiskaksikko |
| 3 Pronssia | Danka Barteková | 2012  2012 Lontoo |  Ammunta | Naisten skeet |
| 1 Kultaa | Ladislav Škantár  Peter Škantár | 2016  2016 Rio de Janeiro |  Melonta | Miesten koskimelonnan kanadalaiskaksikko |
| 1 Kultaa | Matej Tóth | 2016  2016 Rio de Janeiro |  Yleisurheilu | Miesten 50 km kävely |
| 2 Hopeaa | Matej Beňuš | 2016  2016 Rio de Janeiro |  Melonta | Miesten koskimelonnan kanadalaisyksikkö |
| 2 Hopeaa | Tibor Linka  Denis Myšák  Juraj Tarr  Erik Vlček | 2016  2016 Rio de Janeiro |  Melonta | Miesten 1 000 metrin kajakkinelikko |
Lähteet:
Olympiamitalistit > Talviolympialaiset

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 2 Hopeaa | Radoslav Židek | 2006  2006 Torino |  Lumilautailu | Miesten lumilautakrossi |
| 1 Kultaa | Anastasija Kuzmina | 2010  2010 Vancouver |  Ampumahiihto | Naisten 7,5 km |
| 2 Hopeaa | Anastasija Kuzmina | 2010  2010 Vancouver |  Ampumahiihto | Naisten 10 km takaa-ajo |
| 3 Pronssia | Pavol Hurajt | 2010  2010 Vancouver |  Ampumahiihto | Miesten 15 km yhteislähtö |
| 1 Kultaa | Anastasija Kuzmina | 2014  2014 Sotši |  Ampumahiihto | Naisten 7,5 km |
| 1 Kultaa | Anastasija Kuzmina | 2018  2018 Pyeongchang |  Ampumahiihto | Naisten 12,5 km yhteislähtö |
| 2 Hopeaa | Anastasija Kuzmina | 2018  2018 Pyeongchang |  Ampumahiihto | Naisten 15 km |
| 2 Hopeaa | Anastasija Kuzmina | 2018  2018 Pyeongchang |  Ampumahiihto | Naisten 10 km takaa-ajo |
Lähteet: